Morells vei (Oslo)

Morells vei (1A-29, 12A-32B) er en vei på Grefsen i bydel Nordre Aker i Oslo. Den gikk opprinnelig mellom Ring 3 og Grefsenveien, men er nå avstengt i begge ender. Det er imidlertid gangveiforbindelse til ringveien i sør og til Grefsenveien (nær krysset med Glads vei) i nord.

Veien fikk navn i 1915 etter Peter Andreas Morell (1868-1948), som eide Nedre Grefsen gård fra 1885.

Morellbakken skole er i nr. 20 (der Grefsen videregående skole var før). I nr. 11 er et forretningsbygg. Ellers har veien for det meste boligbebyggelse. Grefsenhjemmet ligger langs veien, men har adresse Ogmunds vei 18.

Kilder


Eksterne lenker


Kategori:Veier i Oslo
Kategori:Veier på Grefsen